Ραγδαίες είναι οι εξελίξεις στη βορειανατολική Συρία, καθώς, όπως μεταδίδουν δημόσια συριακά μέσα ενημέρωσης, στην πόλη Μανμπίτζ εισέρχεται και ο συριακός στρατός.

Ο πλανήτης παρακολουθεί με κομμένη την ανάσα όλα όσα διαδραματίζονται στην πόλη Μανμπίτζ, πόλη-θύλακα των Κούρδων όπου ενώ έχει ξεκινήσει επιχείρηση ο τουρκικός στρατός, στην πόλη εισέρχονται και τα συριακά στρατεύματα του Άσαντ.

Όλα δείχνουν πως η γενικευμένη σύρραξη είναι επί θύραις, καθώς ο συριακός στρατός εισέρχεται στην πόλη Μανμπίτζ στη βορειοανατολική Συρία, σύμφωνα με δημόσια ΜΜΕ, την ώρα που η Τουρκία και ο Συριακός Εθνικός Στρατός (SNA) που συνεργάζεται με την Άγκυρα, έχουν ξεκινήσει την επιχείρηση κατά της πόλης Μανμπίτζ.

«Μονάδες του στρατού εισήλθαν στην Μάνμπιτζ» μετέδωσε το επίσημο πρακτορείο ειδήσεων SANA.

Τοπικός αξιωματούχος σε αυτή την πόλη που ελέγχεται από στρατιωτικό συμβούλιο το οποίο συνδέεται με τις κουρδικές αρχές, επιβεβαίωσε στο Γαλλικό Πρακτορείο την είσοδο των στρατευμάτων στην πόλη και την «ανάπτυξή τους στις γραμμές του μετώπου».

Νωρίτερα, αψηφώντας τη διεθνή κατακραυγή και τις προειδοποιήσεις για κυρώσεις, τόσο από την ΕΕ όσο και από τις ΗΠΑ, η Τουρκία ξεκίνησε τις επιχειρήσεις της στο κουρδικό προπύργιο της Μάνμπιτζ.

Την επιχείρηση έχουν αναλάβει στρατεύματα Σύριων ανταρτών που έχουν την υποστήριξη της Τουρκίας και συνοδεύονται από τουρκικά τανκς.

Σύμφωνα με την τουρκική Daily Sabah, οι δυνάμεις αυτές βρίσκονται ήδη στην περιοχή, ενώ έχουν ξεκινήσει οι πρώτες συγκρούσεις.

Turkish-backed SNA releases new footage of Manbij op, claiming to have captured two villages #Syria pic.twitter.com/UNhJ4pTMZ1

— Michael A. Horowitz (@michaelh992) October 14, 2019